Bank vat Mandela se kleinseun hof toeZondwa Mandela. Die bank het die hof in June 2011 genader en in Oktober dieselfde jaar ŉ hofbevel gekry om beslag te lê op Zonda se Mercedes S320 CDI, en alle kredietkaarte wat aan hom uitgereik is. Volgens hofdokumente wat by die Johannesburgse hooggeregshof ingedien is, het Zondwa opgehou om sy maandelikse paaiemente van R14 618 van sy R700 000 motorlening en sowat R20 000 van sy kredietkaart te betaal. Die bank eis ŉ betaling van R448 247 vir die voertuig teen ŉ daaglikse rente van 8.25% vanaf Mei 2011. Die saak het Woensdag in die hof voorgekom, maar is uitgestel om Zondwa meer tyd te gun om uitstaande verklarings in te dien.